title: 2005/140/ES: Rozhodnutie Komisie z 30. marca 2004 o systéme pomoci určitým podnikom uhoľného priemyslu Autonómneho spoločenstva Kastílie a Leónu, uplatňovanom Španielskom na roky 2001 a 2002 (oznámené pod číslom dokumentu K(2004) 927) (Text s významom pre EHP)

text:
               19.2.2005

               SK

               Úradný vestník Európskej únie

               L 48/30

      ROZHODNUTIE KOMISIE

   z 30. marca 2004
   o systéme pomoci určitým podnikom uhoľného priemyslu Autonómneho spoločenstva Kastílie a Leónu, uplatňovanom Španielskom na roky 2001 a 2002
   (oznámené pod číslom dokumentu K(2004) 927)
   (Iba španielsky text je autentický)
   (Text s významom pre EHP)
   (2005/140/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 88 ods. 2 prvý pododsek,
   po vyzvaní záujemcov, aby predložili svoje pripomienky v súlade s uvedenými článkami (1) a so zreteľom na tieto pripomienky,
   keďže:
   1.   Postup

               (1)

               Španielsko svojím listom z 19. júna 2000, evidovaným Komisiou pod č. N/776/2000, oznámilo Komisii návrh podporných opatrení pre bane Autonómneho spoločenstva Kastílie a Leónu. Návrh opatrení pre banský priemysel obsahoval určité systémy pomoci uhoľnému priemyslu, ustanovené rozhodnutím Komisie 3632/93/ESUO z 28. decembra 1993 o systéme Spoločenstva, pokiaľ ide o zásahy členských štátov v prospech uhoľného priemyslu (2).

               (2)

               Dňa 19. júna 2000 Španielsko informovalo Komisiu, že oznámená pomoc, ktorú chcelo udeliť Autonómne spoločenstvo Kastílie a Leónu, bude koordinovaná s pomocou poskytnutou španielskou vládou.

               (3)

               Po uplynutí troch mesiacov bez toho, že by Komisia prijala k tejto otázke stanovisko, Španielsko jej listom z 25. septembra 2000 oznámilo svoj zámer uplatniť predmetné opatrenia cez príslušné orgány, ak v súlade s ustanoveniami článku 9 ods. 4 rozhodnutia 3632/93/ESUO nebude prijaté žiadne rozhodnutie v lehote do 15 pracovných dní od tohto oznámenia.

               (4)

               Komisia listom zo 17. júla 2002 požiadala Španielsko o informácie o pomoci vlády Kastílie a Leónu, ktorú poskytla uhoľnému priemyslu v období rokov 2000, 2001 a 2002 s uvedením príjemcov, výšky a cieľa pomoci, ako aj jej klasifikácie podľa kategórií ustanovených rozhodnutím 3632/93/ESUO. Španielsko malo tiež spresniť, aký je vzťah medzi jednotlivými prípadmi poskytnutia pomoci a všeobecnými cieľmi a kritériami stanovenými v článku 2 a plánmi, ktoré Španielsko oznámilo Komisii podľa článku 8 rozhodnutia 3632/93/ESUO.

               (5)

               Listom z 5. septembra 2002 Španielsko informovalo Komisiu o pomoci poskytnutej uhoľným spoločnostiam Autonómneho spoločenstva Kastílie a Leónu počas rokov 2000, 2001 a 2002. Španielsko predložilo toto oznámenie v súlade s pravidlami postupu stanovenými nariadením Rady (ES) č. 659/1999 z 22. marca 1999, ktoré uvádza spôsoby uplatňovania článku 93 Zmluvy o ES (3). Španielsko sa vo svojom oznámení odvoláva na rozhodnutie 3632/93/ESUO, aj keď platnosť tohto rozhodnutia aj Zmluvy o ESUO uplynula 23. júla 2002.

               (6)

               Listom z 19. februára 2003 Komisia informovala Španielsko o svojom rozhodnutí začať konanie ustanovené v článku 88 ods. 2 Zmluvy o ES proti pomoci na výskum a vývoj, na ochranu životného prostredia, na vzdelanie a obranu. Týmto rozhodnutím sa tiež začalo konanie proti pomoci určenej na pokrytie mimoriadnych nákladov, ale predmetné rozhodnutie sa netýka týchto opatrení.

               (7)

               Rozhodnutie Komisie začať konanie bolo uverejnené v Úradnom vestníku Európskych spoločenstiev
                   (4). Komisia vyzvala záujemcov, aby sa vyjadrili k predmetnej pomoci.

               (8)

               Zúčastnené strany nepredniesli žiadne pripomienky. Španielsko podalo doplňujúce informácie 21. marca 2003, 9. apríla 2003 a 12. decembra 2003.

         2.   Podrobný opis pomoci
   2.1.   Typy pomoci

               (9)

               Ide o tieto typy pomoci:

                           a)

                           pomoc na výskum a vývoj (V & V), ustanovenú v článku 6 rozhodnutia 3632/93/ESUO;

                           b)

                           pomoc na ochranu životného prostredia, ustanovenú v článku 7 rozhodnutia 3632/93/ESUO;

                           c)

                           pomoc na vzdelávanie baníkov;

                           d)

                           pomoc na banskú bezpečnosť.

         2.2.   Právny základ

               (10)

               Právnym základom predmetnej pomoci sú nariadenia Regionálnej rady priemyslu, obchodu a cestovného ruchu upravujúce poskytovanie stimulov banskému priemyslu z 20. októbra 2000 (pomoc na rok 2000), z 19. decembra 2000 (pomoc na rok 2001) a z 19. decembra 2001 (pomoc na rok 2002).

         2.3.   Príjemcovia

               (11)

               Na uvedenú pomoc majú nárok všetky banské podniky (veľké podniky, malé a stredné podniky) a zväzy uhoľných podnikov spoločenstva Kastílie a Leónu, určené rozhodnutím 3632/93/ESUO s cieľom podpory a rozvoja používania uhlia. Počet podnikov alebo subjektov, ktoré majú nárok na túto pomoc, sa odhaduje na päťdesiat.

               (12)

               Autonómne spoločenstvo Kastílie a Leónu má nárok na pomoc uvedenú pod článkom 87 ods. 3 písm. a) a bolo zaradené medzi regióny oprávnené na predmetnú pomoc počas obdobia rokov 2000–2006.

         2.4.   Rozpočet

               (13)

               Na financovanie oznámenej pomoci sa počítalo s týmito sumami:

                                       —

                                       2001:

                           9 015 181,56 EUR (1 500 000 000 ESP),

                                       —

                                       2002:

                           9 015 181,56 EUR (1 500 000 000 ESP),

                           Spolu:

                           18 030 363,12 EUR (3 000 000 000 ESP).

         2.5.   Lehota trvania systému

               (14)

               Systém sa skončil 23. júla 2002.

         2.6.   Cieľ pomoci

               (15)

               Cieľom pomoci sú opatrenia uvedené v odôvodneniach 15 a 18 a v prvom rade pomoc na výskum a vývoj (V & V), ktoré majú za cieľ:

                           —

                           podporiť realizáciu projektov technologického výskumu a vývoja v podnikoch, ktoré sa nikdy nezaoberali týmto druhom činnosti, a dosiahnuť pokrok v podnikoch, ktoré sa výskumom a vývojom bežne zaoberajú,

                           —

                           zlepšiť bezpečnostné a zdravotné podmienky práce v baniach,

                           —

                           optimalizovať využitie rezerv a banských zdrojov zlepšovaním ťažobných metód a výhod, ktoré z toho vyplývajú,

                           —

                           podporiť technologickú inováciu s cieľom zmierniť dosah ťažby na životné prostredie,

                           —

                           napomáhať zavádzaniu technologického pokroku s cieľom zvýšiť pridanú hodnotu produkcie, uľahčiť jej uvedenie na nových trhoch alebo zvýšiť produktivitu,

                           —

                           posilniť technológiu aplikovateľnú na vybavenie a projekty určené na ťažbu, úpravu a používanie minerálnych látok.

                     Ide o prioritné projekty, ktoré sú oprávnené na základe tohto systému pomoci a patria pod rámec niektorých z nasledujúcich cieľov:

                           —

                           znižovanie rizika nehôd, katastrof, výbuchov, požiarov atď. a odstránenie príčin vážnych a častých nehôd,

                           —

                           štúdie technickej schodnosti, predchádzajúce banskú výskumnú činnosť.

               (16)

               Druhy pomoci na ochranu životného prostredia sú:

                           —

                           zmiernenie zhoršovania životného prostredia v dôsledku banských a metalurgických činností,

                           —

                           úprava životného prostredia v zónach poškodených niekdajšími banskými činnosťami,

                           —

                           zber minerálnych alebo kovových látok uložených v haldách.

                     Prioritné a oprávnené na základe tohto systému pomoci sú projekty, ktoré patria pod rámec niektorých z nasledujúcich cieľov:

                           —

                           úprava kvality emisií a odpadu, ktoré banské podniky vypúšťajú do ovzdušia, a vodných tokov podľa záväzných nariadení uplatniteľných na ochranu životného prostredia, pokiaľ uvedené prevádzky fungovali aspoň dva roky pred vstupom týchto nariadení do platnosti,

                           —

                           zlepšenie ochrany životného prostredia na úroveň citeľne vyššiu, ako vyžadujú normy záväzné pre banské podniky,

                           —

                           rozvoj nápravných opatrení pre už poškodené životné prostredie,

                           —

                           vývoj technologických štúdií a projektov, ktoré prispievajú k zmierňovaniu poškodzovania životného prostredia, zapríčineného banskými a metalurgickými činnosťami.

               (17)

               Pomoc na vzdelávanie baníkov pozostáva zo vzdelávacích projektov a aktivít, ktorých hlavným cieľom je poskytnúť pracovníkom banského sektora dobrú technickú kvalifikáciu, aby sa znížila miera nehôd v baniach.

               (18)

               Pomoc na bezpečnosť v baniach spočíva v investičných projektoch, ktorých cieľom je zlepšiť bezpečnosť banských prevádzok nad minimálnu úroveň požadovanú relevantnými nariadeniami.

         2.7.   Forma pomoci:

               (19)

               Spôsob zvolený na realizovanie pomoci je subvencia s večnou splátkou.

         2.8.   Oprávnené náklady

               (20)

               Pomoc uvedená v odôvodneniach 20 až 23, a najmä nasledujúce formy pomoci na výskum a vývoj (V & V) tvoria oprávnené náklady:

                           a)

                           náklady na personál (výskumníkov, technikov a ďalší pomocný personál, ktorý sa venuje výhradne výskumnej činnosti). Tieto náklady sú subvencované v závislosti od času, počas ktorého sa personál zaoberá subvencovaným výskumom a vývojom;

                           b)

                           výdavky na vybavenie, materiál, pozemky a priestory používané výhradne a nepretržite (okrem odstúpenia na obchodnom základe) na výskumnú činnosť. Oprávnené sú výdavky na obstaranie hmotných nehnuteľných aktív, nových alebo z prvej ruky, ktoré sa nachádzajú v regióne Kastílie a Leónu. Tieto aktíva a vybavenie, ako aj pomocné zariadenia a vybavenie potrebné na ich dobré fungovanie sa musia používať výhradne a nepretržite (okrem prípadu odstúpenia za úhradu) na výskumnú a vývojovú činnosť;

                           c)

                           náklady na poradenské a podobné služby, využívané výhradne na výskumnú činnosť (vrátane výskumu, technických znalostí, patentov atď.) a získané z vonkajších zdrojov. Všetky tieto náklady sú oprávnené, pokiaľ môže byť preukázaný ich priamy a užitočný vzťah k výskumnej a vývojovej činnosti;

                           d)

                           všeobecné dodatočné náklady priamo spojené s výskumnou činnosťou. Všetky tieto náklady sú oprávnené, pokiaľ môže byť preukázaný ich priamy a užitočný vzťah k výskumnej a vývojovej činnosti;

                           e)

                           ďalšie prevádzkové výdavky (napríklad náklady na vybavenie, nábytok a podobné produkty), priamo spojené s výskumnou činnosťou. Všetky tieto náklady sú oprávnené, pokiaľ môže byť preukázaný ich priamy a užitočný vzťah k výskumnej a vývojovej činnosti.

               (21)

               Oprávnená pomoc na ochranu životného prostredia zahŕňa dodatočné investičné náklady na pozemky, budovy, zariadenia a vybavenie, potrebné na realizáciu environmentálnych cieľov.

               (22)

               Oprávnené náklady na vzdelávanie baníkov zahŕňajú náklady na školiaci personál, výdavky na dopravu vzdelávaných, výdavky na spotrebu a amortizáciu nástrojov a vybavenia – úmerne k ich výhradnému používaniu v danom vzdelávacom projekte – a iné náklady na personál do výšky celkových už spomenutých oprávnených nákladov.

               (23)

               Pomoc na banskú bezpečnosť zahŕňa:

                           a)

                           obstaranie vybavenia určeného na zlepšenie bezpečnosti banských prevádzok;

                           b)

                           výdavky na zlepšenie bezpečnosti prevádzok a zamestnancov, ktorí v nich pracujú;

                           c)

                           štúdie o zlepšovaní bezpečnosti banských prevádzok.

         2.9.   Výška pomoci

               (24)

               Výška pomoci, v prvom rade tej, ktorá je určená na výskum a vývoj (V & V), je podrobnejšie opísaná v odôvodneniach 24 až 27. Predstavuje hrubú sumu zodpovedajúcu pomoci na výskum a vývoj:

                           —

                           na priemyselný výskum až 60 % z oprávnených investícií a výdavkov. Ak je žiadateľom malý alebo stredný podnik (MSP), výška pomoci môže dosiahnuť 70 % oprávnených nákladov projektu,

                           —

                           na štúdie technickej schopnosti, predchádzajúce banskú výskumnú činnosť, bude prípustná horná hranica 75 % oprávnených nákladov projektu.

               (25)

               Čo sa týka projektov na ochranu životného prostredia, výška pomoci bude môcť dosiahnuť maximálne percentuálne hodnoty (vo forme ekvivalentnej čistej subvencie) povolené pre uskutočnené investície, ktoré sú uvedené na mape regionálnej pomoci, schválenej Komisiou na obdobie rokov 2000–2006, v súlade s ustanoveniami prílohy II k nariadeniu. V prípade MSP môže byť úroveň pomoci zvýšená o tieto percentuálne hodnoty:

                           —

                           15 % hrubej hodnoty oprávnených nákladov v prípade pomoci na investície, ktoré prispievajú k prispôsobovaniu sa podnikov novým záväzným normám na ochranu životného prostredia,

                           —

                           20 % hrubej hodnoty oprávnených nákladov v prípade pomoci na investície, ktoré umožňujú dosiahnuť vyššiu úroveň ochrany životného prostredia, ako požadujú záväzné normy,

                           —

                           20 % hrubej hodnoty oprávnených nákladov v prípade pomoci na investície, ktoré zlepšujú úroveň ochrany životného prostredia podnikov v odvetviach, v ktorých neexistujú záväzné normy.

               (26)

               Najvyššia hrubá výška pomoci na vzdelávanie baníkov je 80 % oprávnených nákladov.

               (27)

               Najvyššia hrubá výška pomoci na projekty s cieľom zlepšiť banskú bezpečnosť bude môcť dosiahnuť 100 % oprávnených nákladov.

         2.10.   Kumulácia pomoci

               (28)

               Všetky druhy pomoci poskytované v rámci tohto systému budú kumulovateľné s akoukoľvek inou verejnou pomocou na odlišný účel pod podmienkou, že budú dodržané horné hranice určené v návrhu systému pomoci. Výška pomoci udelenej na základe systému, samostatne alebo spolu s inými podnetmi, subvenciami alebo pomocou od iných úradov, verejných alebo súkromných, národných alebo medzinárodných subjektov, nesmie v žiadnom prípade prekročiť výšku nákladov na investície, výdavky alebo činnosti, ktoré má príjemca vykonať.

               (29)

               Kumuláciou pomoci sa zaoberajú odôvodnenia 29 až 32 a pomoc na výskum a vývoj (V & V) bude kumulovateľná s akoukoľvek inou verejnou pomocou s rovnakým cieľom a účelom. V prípade kumulácie pomoci nesmie celkové verejné financovanie prekročiť hornú hranicu 75 % z oprávnených nákladov.

               (30)

               Pomoc určená na projekty na ochranu životného prostredia bude kumulovateľná s akoukoľvek inou verejnou pomocou s rovnakým cieľom a účelom, pokiaľ kumulovaná suma nepresiahne limity uvedené pod odsekom 6.1 písm. b) podkladov pre výpočty zo španielskeho vládneho nariadenia.
               V zmysle ekvivalentnej čistej subvencie bude môcť pomoc na zrealizovanú investíciu dosiahnuť maximálne percentuálne hodnoty, ktoré sú uvedené na mape regionálnej pomoci schválenej Európskou komisiou na obdobie rokov 2000–2006, t. j.:

                           —

                           35 % pre Burgos a Valladolid,

                           —

                           37 % pre Palenciu a Segoviu,

                           —

                           40 % pre ostatné kraje.

                           —

                           Tieto percentuálne hodnoty budú môcť byť zvýšené najviac o 15 % hrubej hodnoty, ak ide o malý alebo stredný podnik (MSP).

                     V prípade MSP sa môže uvedená výška subvencie zvýšiť o tieto hodnoty:

                           —

                           15 % hrubej hodnoty oprávnených nákladov v prípade pomoci na investície, ktoré prispievajú k prispôsobovaniu sa podnikov novým záväzným normám na ochranu životného prostredia,

                           —

                           20 % hrubej hodnoty oprávnených nákladov v prípade pomoci na investície, ktoré umožňujú dosiahnuť vyššiu úroveň ochrany životného prostredia, ako požadujú záväzné normy,

                           —

                           20 % hrubej hodnoty oprávnených nákladov v prípade pomoci na investície, ktoré zlepšujú úroveň ochrany životného prostredia podnikov v odvetviach, v ktorých neexistujú záväzné normy.

               (31)

               Pomoc určená na projekty na vzdelávanie baníkov je kumulovateľná s akoukoľvek inou verejnou pomocou s rovnakým cieľom a účelom, pokiaľ kumulovaná suma nepresiahne limity uvedené pod odsekom 6.1 písm. c) podkladov pre výpočty zo španielskeho vládneho nariadenia, t. j. 100 % oprávnených nákladov.

               (32)

               Čo sa týka pomoci na banskú bezpečnosť:

                           Pomoc určená na projekty banskej bezpečnosti môže byť kumulovaná s akoukoľvek inou verejnou pomocou s rovnakým cieľom a účelom, pokiaľ kumulovaná suma nepresiahne limity uvedené pod odsekom 6.1 písm. b) podkladov pre výpočty zo španielskeho vládneho nariadenia, t. j. 100 % oprávnených nákladov.

         3.   Pripomienky Španielska

               (33)

               Španielsko poskytlo Komisii doplňujúce informácie a argumenty k systému pomoci, obsahujúce nasledujúce prvky.

               (34)

               Oznámenie systému pomoci na roky 2001 a 2002 bolo správne a kompletné. Komisii boli poskytnuté všetky potrebné informácie, z pohľadu Španielska sa preto nezdalo byť potrebné začať konanie. Poskytnutá pomoc mala byť posudzovaná ako existujúca pomoc. Španielsko preto požaduje ukončenie konania a priaznivé rozhodnutie. Považuje fakt, že Komisia čakala s vyjadrením svojich poznámok k oznámeniu do 17. júla 2002, za porušenie zásad dobrej správy a právnej istoty.

               (35)

               Autonómne spoločenstvo Kastílie a Leónu nemalo nikdy v úmysle zaviesť systém, ktorý by nebol zlučiteľný so spoločným trhom. Autonómna oblasť konala v dobrej viere a úplne transparentne. Vzhľadom na to, že Komisia na oznámenie nereagovala, Autonómne spoločenstvo Kastílie a Leónu mohlo logicky usúdiť, že systém je zlučiteľný so spoločným trhom a môže sa uplatňovať.

               (36)

               Španielsko sa nazdáva, že uvedené opatrenia neposkytujú banským podnikom žiadne výhody, pretože sú určené na pokrytie mimoriadnych výdavkov spojených s procesom reštrukturalizácie. Pomoc na výskum a vývoj, na ochranu životného prostredia, na vzdelávanie a bezpečnosť baníkov je v súlade so systémami štátnej pomoci, ktoré sa vzťahujú na tieto otázky. Pokiaľ ide o pomoc na výskum a vývoj, Španielsko potvrdilo, že definícia priemyselného výskumu bola v súlade s prílohou I k rámcu Spoločenstva o štátnej pomoci na výskum a vývoj.

               (37)

               Čo sa týka pomoci na ochranu životného prostredia, Španielsko poskytlo Komisii dodatočné informácie o jednotlivých kategóriách pomoci, o vnútroštátnych normách a normách Spoločenstva, ktoré sa majú dodržiavať, o uhoľných baniach, ktorým je pomoc poskytnutá, a špecifikáciu nákladov súvisiacich s obnovou znečistených priemyselných areálov. Španielsko podrobne opísalo opatrenia, ktoré sú predmetom pomoci. Španielsko potvrdilo fakt, že pomoc na splnenie nových noriem, predstavujúca 15 % oprávnených nákladov, je obmedzená výhradne na environmentálne ciele. Čistý výpočet pomoci berie do úvahy výhody získané vďaka investícii. Výpočet oprávnených nákladov berie do úvahy najvyššiu potenciálnu hodnotu obnovených oblastí.

               (38)

               Čo sa týka pomoci na vzdelávanie, Španielsko sa domnieva, že výška subvencií je veľmi malá, a preto nemôžu deformovať hospodársku súťaž. Čo sa týka pomoci na bezpečnosť v baniach, Španielsko kladie dôraz na fakt, že v baniach nie je vždy dostačujúca bezpečnosť, a preto je potrebné v tejto oblasti poskytnúť pomoc. Náklady súvisiace s touto otázkou sú mimoriadne a musia byť pokryté.

               (39)

               Španielsko opravilo sumy niektorých subvencií, ktoré boli poskytnuté jednotlivým uhoľným podnikom. V číslach, ktoré boli poskytnuté predtým, sa vyskytli chyby.

         4.   Hodnotenie systému pomoci

               (40)

               Komisia obmedzuje svoje hodnotenie na opatrenia spojené s výskumom a vývojom, ochranou životného prostredia, vzdelávaním a bezpečnosťou. Pomocné opatrenia určené na pokrytie mimoriadnych výdavkov, ktoré boli tiež predmetom rozhodnutia z 19. februára 2003 o začatí tohto vyšetrovacieho konania, budú predmetom iného rozhodnutia. Aj keď súčasné rozhodnutie hodnotí systém pomoci, Komisia uvedie aj konkrétne príklady vzhľadom na to, že Španielsko už pomoc vyplatilo.

         4.1.   Uplatnenie nariadenia Rady (ES) č. 1407/2002

               (41)

               Keďže platnosť Zmluvy o ESUO, ako aj rozhodnutia 3632/93/ESUO uplynula 23. júla 2003, zlučiteľnosť oznámených opatrení sa musí posudzovať na základe nariadenia Rady (ES) č. 1407/2002 z 23. júla 2002 o štátnej pomoci pre uhoľný priemysel (5). Článok 14 ods. 2 tohto nariadenia nie je uplatniteľný.

               (42)

               V každom prípade prechodom z právneho rámca ESUO na Zmluvu o ES nevzniká konflikt pri skúmaní pomoci poskytnutej Autonómnym spoločenstvom Kastílie a Leónu. Príslušné ustanovenia nariadenia Rady (ES) č. 1407/2002 a rozhodnutia 3632/93/ESUO sú prakticky zhodné a skúmanie podľa právneho rámca ESUO by neviedlo k odlišnému výsledku.

         4.2.   Uplatňovanie článku 87 ods. 1

               (43)

               Na to, aby bolo možné posúdiť, či opatrenia systému predstavujú pomoc podľa článku 87 ods. 1 zmluvy, je potrebné zistiť, či uprednostňujú niektoré podniky, či je pomoc poskytovaná členskými štátmi z verejných zdrojov, či predmetné opatrenia deformujú alebo hrozia tým, že by deformovali hospodársku súťaž, a či môžu ovplyvniť obchod medzi členskými štátmi.

               (44)

               Prvá podmienka článku 87 ods. 1 sa týka možnosti, že opatrenia uprednostňujú určitých prijímateľov pomoci. V prvom rade je potrebné zistiť, či podniky, ktorým je poskytnutá pomoc, získavajú ekonomickú výhodu, a v druhom rade, či má túto výhodu nejaký špecifický druh podnikov. Pomoc prináša príjemcom očividné ekonomické výhody, keďže ide o priamu subvenciu, ktorá pokrýva bežné náklady, ktoré by podniky museli znášať. Tieto opatrenia sú navyše určené výhradne uhoľným podnikom Autonómneho spoločenstva Kastílie a Leónu. Uprednostňujú teda určité podniky pred ich konkurentmi. Inak povedané, sú selektívne.

               (45)

               Druhá podmienka článku 87 sa týka pomoci udelenej štátmi alebo zo štátnych zdrojov. Keďže opatrenia sú v skutočnosti financované z verejného rozpočtu regionálneho správneho orgánu, je v tomto prípade existencia verejných fondov dokázaná.

               (46)

               Podľa tretej a štvrtej podmienky článku 87 ods. 1 zmluvy pomoc nesmie deformovať alebo hroziť tým, že by deformovala hospodársku súťaž, ani ovplyvňovať obchod medzi členskými štátmi. V tomto konkrétnom prípade však opatrenia skutočne hrozia tým, že by deformovali hospodársku súťaž, keďže posilňujú finančné postavenie a pole pôsobnosti prijímajúcich podnikov oproti ich konkurentom, ktorí nemajú rovnaké výhody. Aj keď vnútorný trh Spoločenstva s uhlím je veľmi obmedzený a uvedené podniky neexportujú, národná produkcia má prospech z toho, že podniky z iných členských štátov majú menej možností vyvážať svoje produkty na španielsky trh. Okrem toho tieto opatrenia tiež deformujú hospodársku súťaž a ovplyvňujú obchod medzi členskými štátmi, ak sa pridávajú k iným opatreniam schváleným španielskou vládou.

               (47)

               Z uvedených dôvodov sa podmienky uvedené v článku 87 ods. 1 zmluvy uplatňujú na predmetné opatrenia, ktoré sa môžu považovať za zlučiteľné so spoločným trhom, iba ak spĺňajú podmienky niektorej z výnimiek stanovených v zmluve.

               (48)

               Výnimky stanovené v zmluve pre tieto tri kategórie pomoci sú zhrnuté v rámcoch vymenovaných v článku 3 nariadenia (ES) č. 1407/2002:

                           —

                           rámec Spoločenstva o štátnej pomoci na výskum a vývoj (oznámenie 96/C 45/06 zo 17. februára 1996 (6), zmenené a doplnené oznámením 98/C 48/02 z 15. februára 1998 (7), a oznámenie 2002/C 111/03 z 8. mája 2002) (8)),

                           —

                           rámec Spoločenstva o štátnej pomoci na ochranu životného prostredia (oznámenie 2001/C 37/03 z 3. februára 2001) (9),

                           —

                           nariadenie Komisie (ES) č. 68/2001 z 12. januára 2001 o uplatňovaní článkov 87 a 88 Zmluvy o ES na pomoc na vzdelávanie (10).

         4.3.   Oznámenie pomoci

               (49)

               Čo sa týka oznámenia pomoci, ktorú majú štáty v úmysle poskytnúť uhoľnému priemyslu podľa článku 8 rozhodnutia 3632/93/ESUO, Španielsko oznámilo 31. marca 1998 Komisii svoj plán na modernizáciu, racionalizáciu, reštrukturalizáciu a zníženie činnosti uhoľného priemyslu a alternatívny rozvoj banských regiónov na roky 1998–2002, vychádzajúci z plánu na roky 1998–2005. V rozhodnutí 98/637/ESUO z 3. júna 1998 (11) dostal od Komisie pozitívne hodnotenie. V tomto pláne španielska vláda počíta s rôznymi finančnými intervenciami na pokrytie pomoci uvedenej v článkoch 3, 4 a 5 rozhodnutia 3632/93/ESUO v rámci uvedených plánov.

               (50)

               Podľa článku 9 ods. 10 nariadenia (ES) č. 1407/2002, ktorý sa zhoduje s článkom 9 ods. 1 rozhodnutia 3632/93/ESUO, členské štáty musia oznámiť každú finančnú pomoc, ktorú plánujú poskytnúť uhoľnému priemyslu na nasledujúci rok. Listom z 19. júna 2000 Španielsko oznámilo Komisii opatrenie o pomoci. Komisia sa k tomuto oznámeniu nevyjadrila v lehote stanovenej v článku 9 ods. 4 rozhodnutia 3632/93/ESUO. Pomoc na rok 2000 sa preto považuje za povolenú. Napokon také boli závery rozhodnutia z 19. februára 2003, ktorým Komisia začala formálne vyšetrovacie konanie. Závery rozhodnutia z 19. februára 2003 však tiež uvádzajú, že Španielsko nedodržalo svoju povinnosť vopred oznámiť pomoc na roky 2001 a 2002. Pomoc, ktorú región Kastília a León poskytol v rokoch 2001 a 2002 a ktorá je uvedená v oznámení Španielska z 5. septembra 2002, sa preto musí považovať za neoznámenú.

         4.4.   Hodnotenie pomoci na výskum a vývoj (V & V)

               (51)

               Komisia skúmala tieto opatrenia pomoci na základe rámca Spoločenstva o štátnej pomoci na výskum a vývoj. Počas obdobia pokrytého pomocou je tento rámec zahrnutý v nasledujúcich oznámeniach Komisie: 96/C 45/06 zo 17. februára 1996, 98/C 48/02 z 13. februára 1998 a 2002/C 111/03 z 8. mája 2002.

               (52)

               Ide o túto pomoc:

                           (v EUR)

                           Spis

                           Rok

                           Podnik

                           Pomoc

                           186/01

                           2001

                           Carbones de Arlanza SA

                           14 514,44

                           136/02

                           2002

                           Alto Bierzo SA

                           133 829,29

                     Pomoc na V & V poskytnutá Radou Kastílie a Leónu podliehala otvorenému výberovému konaniu a jej cieľom je podporiť rozvoj činnosti uhoľného priemyslu v najlepších bezpečnostných podmienkach. Nesmú však meniť podmienky obchodu, ani odporovať verejnému záujmu.

               (53)

               Zámerom financovaných projektov je získanie nových znalostí užitočných pre vývoj nových spôsobov ťažby a významné zlepšenie existujúcich postupov. Tieto projekty boli vybrané pre ich potenciál zlepšenia technického alebo vedeckého pochopenia a organizácie ťažobného procesu alebo akejkoľvek inej súvisiacej technológie. Ich cieľom je tiež upraviť proces alebo technológiu a zvýšiť ich efektivitu. Zámerom opatrenia nebolo podporovať experimenty. Tieto projekty budú hrať dôležitú úlohu vo výskume nových riešení. Zámerom španielskych úradov bolo zabezpečiť úspech alebo urýchlenie týchto zmien, ktoré predstavujú dôležitý prínos pre ciele vlády (t. j. mať efektívnejší a konkurencieschopnejší banský priemysel), ktoré by sa nemohli dosiahnuť ani zrealizovať vo veľkom rozsahu bez finančnej pomoci vlády. Vzhľadom na tieto dôvody Komisia zastáva názor, že predmetné činnosti zodpovedajú definícii priemyselného výskumu, uvedenej v prílohe I k rámcu Spoločenstva o štátnej pomoci na výskum a vývoj. Konečné výsledky týchto výskumných aktivít sa použijú na rozvoj projektov týkajúcich sa nových alebo modifikovaných ťažobných procesov.

               (54)

               Oprávnené náklady zodpovedajú nákladom definovaným v prílohe II k rámcu. Úroveň pomoci je nízka a v oboch prípadoch je pomoc poskytnutá MSP. Táto úroveň neprekračuje limity stanovené v oddiel 5 rámca. Podľa oddielu 6 rámca pomoc musí podnietiť banské podniky na úspešné vykonanie komplementárnych činností v oblasti V & V a podporiť podniky, ktoré sa nikdy nezaoberali podobným druhom činnosti. Keďže príjemcami sú MSP, Komisia predpokladá, v súlade s bodom 6.4 rámca, že táto pomoc je potrebným motivačným prostriedkom.

               (55)

               Komisia preto dospela k záveru, že systém pomoci na výskum a vývoj je v súlade s rámcom.

         4.5.   Hodnotenie pomoci na ochranu životného prostredia

               (56)

               Komisia analyzuje tento druh pomoci na základe usmernení Spoločenstva o štátnej pomoci v prospech životného prostredia.

               (57)

               Komisia sa na základe údajov, ktoré Španielsko poskytlo, nazdáva, že systém pomoci má okrem iného za cieľ pomôcť MSP prispôsobiť sa novým záväzným pravidlám Spoločenstva počas obdobia troch rokov od prijatia týchto nových záväzných pravidiel, pomôcť investíciám, kde neexistujú záväzné pravidlá Spoločenstva, a pomôcť investíciám určeným na prispôsobenie sa vnútroštátnym pravidlám, ktoré sú prísnejšie ako platné normy Spoločenstva. Systém povoľuje pomoc do výšky 15 % hrubých oprávnených nákladov, čo je v súlade s usmerneniami Spoločenstva. Podľa Komisie sú uvedené investície v súlade s oddielom E.1.6 usmernení Spoločenstva. Pokiaľ ide o znečistenie vôd, investície sú nevyhnutné na kontrolu cirkulácie vody pochádzajúcej z opustených baní. Zámerom týchto investícii je okrem iného kontrolovať priesakové podzemné plochy, zabraňovať záplavám a prispieť k bezpečnej cirkulácii odpadových vôd. Tieto vody musia spĺňať kvalitatívne normy stanovené španielskymi právnymi predpismi. Komisia zastáva názor, že podľa definície nákladov prijateľných na financovanie investícií musia byť vo výpočte čistej výšky pomoci zohľadnené výhody získané vďaka investíciám. Tento princíp zodpovedá bodu 37 usmernení Spoločenstva. Podľa bodu 38 usmernení Spoločenstva, oprávnené náklady zohľadňujú potenciálnu nadhodnotu obnovených oblastí. Čo sa týka obnovy baní, oprávnené náklady sú ohraničené na náklady na ťažbu vrátane personálu, zariadení a amortizácie vybavenia potrebného na zabránenie vypúšťania plynných a tekutých látok z podzemných dolov a prístup k nebezpečným dolom na zabránenie znečisteniu vodných tokov, ako aj na regeneráciu háld. V tomto ohľade je systém v súlade s bodom 36 usmernení Spoločenstva.

               (58)

               Oblasť Kastília a León poskytla túto pomoc:

                           (v EUR)

                           Spis

                           Rok

                           Podnik

                           Pomoc

                           17/01

                           2001

                           M.S.P.

                           580 027,42

                           477/01

                           2001

                           Mina la Sierra

                           5 395,65

                           607.1/01

                           2001

                           Carbones San Isidro y María

                           8 106,12

                           17/02

                           2002

                           M.S.P.

                           136 450,88

                     Týka sa obnovy prostredia povrchových dolov a v prípade spisu 607.1/01 investície do transformátorovej stanice a elektrického vedenia.

               (59)

               Po preskúmaní informácií poskytnutých Španielskom sa Komisia domnieva, že zákroky vykonané podnikmi, ktoré prispievajú k náprave škôd spôsobených na životnom prostredí sanáciou znečistených priemyselných areálov, môžu byť začlenené do poľa pôsobnosti usmernení Spoločenstva. Náklady na obnovu životného prostredia sú historickými nákladmi. Ukončenie ťažby totiž spôsobuje únik vôd z baní. Kvôli štruktúre pôdy a rôznym prúdom však nie vždy možno jednoznačne identifikovať baňu, z ktorej pochádza voda, ktorá ohrozuje životné prostredie a musí byť udržaná pod kontrolou. Nie je teda možné určiť, kto je zodpovedný za znečistenie. Okrem toho bane často menili majiteľov alebo už neexistujú. Podľa Komisie teda nemožno presunúť ekonomickú zodpovednosť na banské podniky, ktoré v baniach ťažia v súčasnosti. Ak je to tak, potom systém pomoci, ktorého cieľom je pokryť výdavky na obnovu baní, je v súlade s usmerneniami Spoločenstva.

               (60)

               Oblasť Kastília a León poskytla túto pomoc:

                           (v EUR)

                           Spis

                           Rok

                           Podnik

                           Pomoc

                           137/01

                           2001

                           Alto Bierzo, SA

                           93 825,20

                           237/01

                           2001

                           Antracitas de Arlanza

                           9 916,70

                           607.2/01

                           2001

                           Carbones San Isidro y María

                           8 119,04

                           1147/01

                           2001

                           Coto Minero del Sil

                           60 101,21

                           2117.1/01

                           2001

                           Unión Minera del Norte

                           55 934,56

                           2117.2/01

                           2001

                           Unión Minera del Norte

                           136 506,80

                           27/02

                           2002

                           Hullera Vasco Leonesa

                           292 504,00

                           137/02

                           2002

                           Alto Bierzo, SA

                           15 879,22

                           1147.1/02

                           2002

                           Coto Minero del Sil

                           68 582,02

                           1147.2/02

                           2002

                           Coto Minero del Sil

                           47 856,86

                     Týka sa prác spojených s obnovou alebo bezpečnosťou skládok, s ochranou riečísk, ako aj s úpravou oblastí v blízkosti bývalých baní. Pokiaľ ide o tieto konkrétne prípady, Komisia tiež zastáva názor, že degradácia životného prostredia nie je iba záležitosťou posledných rokov, že v minulosti neexistovali normy týkajúce sa obnovy a ani nemožno jednoznačne identifikovať zodpovedných. Preto sa domnieva, že vyššie uvedené podniky, ktoré v baniach ťažia v súčasnosti, nemajú znášať tieto náklady. V súlade s bodom 38 usmernení Spoločenstva úroveň pomoci neprekračuje 100 % oprávnených nákladov a predstavuje menej než 15 % z celkovej sumy výdavkov za práce. Oprávnené náklady sú ekvivalentné cene prác mínus pozemková nadhodnota.

               (61)

               Oblasť Kastília a León poskytla túto pomoc:

                           (v EUR)

                           Spis

                           Rok

                           Podnik

                           Pomoc

                           2111.1/01

                           2001

                           Unión Minera del Norte

                           109 569,31

                           2111.2/01

                           2001

                           Unión Minera del Norte

                           230 183,55

                           2111.3/01

                           2001

                           Unión Minera del Norte

                           121 656,87

                           2111.4/01

                           2001

                           Unión Minera del Norte

                           303 840,71

                           2111.5/01

                           2001

                           Unión Minera del Norte

                           306 940,49

                           891/02

                           2002

                           Campomanes Hermanos

                           89 232,00

                           2111.1/02

                           2002

                           Unión Minera del Norte

                           35 526,45

                           2111.2/02

                           2002

                           Unión Minera del Norte

                           75 452,05

                           2111.4/02

                           2002

                           Unión Minera del Norte

                           118 602,83

                           2111.5/02

                           2002

                           Unión Minera del Norte

                           205 304,23

                           2111.6/02

                           2002

                           Unión Minera del Norte

                           248 210,85

                           2111.7/02

                           2002

                           Unión Minera del Norte

                           626 746,00

                           211.1/02

                           2002

                           Viloria Hermanos SA

                           87 880,00

                           211.2/02

                           2002

                           Viloria Hermanos SA

                           87 880,00

                     Aj keď Španielsko oznámilo túto pomoc ako opatrenia na pokrytie výnimočných výdavkov vyplývajúcich z reštrukturalizácie (článok 7 nariadenia (ES) č. 1407/2002), sú určené najmä na ochranu životného prostredia, keďže ich cieľom je obnova pôdy na banských pozemkoch a demolácia fixných zariadení, aby sa zmiernil dosah opustených uhoľných baní na životné prostredie. V čase, keď sa práce vykonali, neexistovali normy vzťahujúce sa na obnovu uvedených zariadení.

               (62)

               Vzhľadom na špeciálny charakter banskej činnosti považuje Komisia veľkú časť súčasného znečistenia, spôsobeného plynmi a vodami pochádzajúcimi z baní alebo vonkajších skládok, za dedičstvo minulosti. Vo väčšine prípadov ide teda o nápravu dôsledkov niekdajších banských aktivít. Pomoc je preto potrebné považovať za historické náklady a nemožno jednoznačne identifikovať, kto je za znečistenie zodpovedný. Pomoc je preto určená na obnovu životného prostredia v banských regiónoch. Environmentálne škody na pôde a povrchových alebo podzemných vodách patria do poľa pôsobnosti usmernení Spoločenstva. Úroveň pomoci jednotlivým podnikom nepresahuje 100 % oprávnených nákladov a nepokrýva viac ako 15 % celkovej sumy výdavkov za práce. Oprávnené náklady, t. j. cena prác mínus pozemková nadhodnota, sú tiež v súlade s usmerneniami Spoločenstva.

               (63)

               Kvôli vyššie uvedeným dôvodom a po preskúmaní informácií poskytnutých Španielskom Komisia dospela k záveru, že systém pomoci na ochranu životného prostredia je zlučiteľný so spomínanými usmerneniami Spoločenstva.

         4.6.   Hodnotenie pomoci na vzdelávanie baníkov

               (64)

               Podľa nariadenia (ES) č. 1407/2002 o štátnej pomoci pre uhoľný priemysel, a najmä jeho článku 3 ods. 1 a odôvodnenia 21, môže byť pomoc na vzdelávanie udelená na základe podmienok a kritérií stanovených Komisiou pre túto kategóriu pomoci. Komisia preto hodnotila zlučiteľnosť spomenutých opatrení s ustanoveniami nariadenia (ES) č. 68/2001 o uplatnení článkov 87 a 88 Zmluvy o ES na pomoc na vzdelávanie. Španielsko malo tieto opatrenia oznámiť, pretože podmienky pre výnimku z povinnosti vopred oznámiť opatrenie, ktoré sú uvedené v spomenutom nariadení, sa nevzťahujú na štátnu pomoc uhoľnému priemyslu.

               (65)

               Čo sa týka týchto prípadov poskytnutia pomoci:

                           (v EUR)

                           Spis

                           Rok

                           Podnik

                           Pomoc

                           183/01

                           2001

                           Carbones de Arlanza SA

                           6 436,84

                           453/01

                           2001

                           Mina Adelina SA

                           4 376,33

                           473/01

                           2001

                           Mina la Sierra SA

                           6 565,49

                           1353/01

                           2001

                           Minas de Valdeloso SL

                           7 867,25

                     Po preskúmaní informácií poskytnutých Španielskom a vzhľadom na to, že Španielsko sa zaručilo, že pri uplatnení systému bola dodržaná maximálna výška pomoci uvedená v článku 4, Komisia zastáva názor, že pomoc na vzdelávanie baníkov, udelená spoločenstvom Kastílie a Leónu, nebude deformovať hospodársku súťaž a môže byť povolená na základe uvedeného nariadenia. Systém je preto v súlade s týmto nariadením.

         4.7.   Hodnotenie pomoci pre banskú bezpečnosť

               (66)

               Po preskúmaní pomoci a informácií poskytnutých Španielskom sa Komisia domnieva, že táto pomoc sa musí hodnotiť v zmysle nariadenia (ES) č. 1407/2002 o štátnej pomoci pre uhoľný priemysel.

               (67)

               Oblasť Kastília a León poskytla túto pomoc:

                           (v EUR)

                           Spis

                           Rok

                           Podnik

                           Pomoc

                           182/01

                           2001

                           Carbones de Arlanza SA

                           39 630,74

                           452/01

                           2001

                           Mina Adelina SA

                           23 991,44

                           472/01

                           2001

                           Mina La Sierra SA

                           12 020,24

                           502/01

                           2001

                           Minex SA

                           120 202,42

                           602.1/01-LE

                           2001

                           Carb. San Isidro y María

                           30 050,61

                           602.3/01 PA

                           2001

                           Carb. San Isidro y María

                           13 044,13

                           1352/01

                           2001

                           Minas de Valdeloso SL

                           35 520,76

                           452/02

                           2002

                           Mina Adelina SA

                           16 224,00

                           502/02

                           2002

                           Minex SA

                           64 835,64

                           1142/02

                           2002

                           Coto Minero del Sil

                           383 920,19

                     Týka sa nákladov, ktoré musia podniky znášať, aby zlepšili bezpečnostné a zdravotné podmienky. Tieto výdavky nie sú spojené s bežnou produkciou a slúžia na investície do banských zariadení a areálov. Komisia sa domnieva, že udelené sumy neprekračujú náklady na bezpečnostné práce, a tieto opatrenia sú teda v súlade s článkom 7 spomenutého nariadenia a s ustanoveniami uvedenými v bode 1 písm. g) jeho prílohy, pokiaľ ide o definíciu nákladov, na ktoré sa odvoláva článok 7. Komisia teda dospela k záveru, že pomoc pre banskú bezpečnosť je v súlade s uvedeným nariadením.

         5.   Záver

         PRIJALA TOTO ROZHODNUTIE:
   Článok 1
   Systém pomoci na výskum a vývoj, na ochranu životného prostredia, na vzdelávanie a bezpečnosť baníkov, vykonaný Španielskom v prospech banských podnikov ťažiacich uhlie v Autonómnom spoločenstve Kastílie a Leónu v rokoch 2001 a 2002 na základe nariadení Regionálnej rady priemyslu, obchodu a cestovného ruchu, ktoré upravujú udeľovanie podnecujúcich prostriedkov baniam z 19. decembra 2000 a z 19. decembra 2001, je zlučiteľný so spoločným trhom podľa ustanovení článku 87 ods. 3 zmluvy.
   Článok 2
   Toto rozhodnutie je určené Španielskemu kráľovstvu.

      V Bruseli 30. marca 2004

            Za Komisiu

         Loyola DE PALACIO

            podpredsedníčka

      (1)  Ú. v. EÚ C 105, 1.5.2003, s. 2.

      (2)  Ú. v. ES L 329, 30.12.1993, s. 12.

      (3)  Ú. v. ES L 83, 27.3.1999, s. 1. Nariadenie naposledy zmenené a doplnené Aktom o pristúpení z roku 2003. Pozri oznámenie Komisie o niektorých aspektoch vyrovnania sa s otázkami hospodárskej súťaže, vyplývajúcimi z vypršania Zmluvy o ESUO (Ú. v. ES C 152, 26.6.2002, s. 5).

      (4)  Ú. v. EÚ C 105, 1.5.2003, s. 2.

      (5)  Ú. v. ES L 205, 2.8.1999, s. 1. Nariadenie naposledy zmenené a doplnené Aktom o pristúpení z roku 2003. Pozri bod 47 oznámenia Komisie o niektorých aspektoch vyrovnania sa s otázkami hospodárskej súťaže, vyplývajúcimi z vypršania Zmluvy o ESUO.

      (6)  Ú. v. ES C 45, 17.2.1996, s. 5.

      (7)  Ú. v. ES C 48, 13.2.1998, s. 2.

      (8)  Ú. v. ES C 111, 8.5.2002, s. 3.

      (9)  Ú. v. ES C 37, 3.2.2001, s. 3.

      (10)  Ú. v. ES L 10, 13.1.2001, s. 20. Nariadenie naposledy zmenené a doplnené nariadením (ES) č. 363/2004 (Ú. v. EÚ L 63, 28.2.2004, s. 20).

      (11)  Ú. v. ES L 303, 13.11.1998, s. 57.


title: 2012/594/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Eurojustu za rozpočtový rok 2010

text:
               17.10.2012

               SK

               Úradný vestník Európskej únie

               L 286/267

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Eurojustu za rozpočtový rok 2010
   (2012/594/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Eurojustu za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Eurojustu za rozpočtový rok 2010 spolu s odpoveďami Eurojustu (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (3), a najmä na jeho článok 36,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0128/2012),

               1.

               udeľuje administratívnemu riaditeľovi absolutórium za plnenie rozpočtu Eurojustu za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, administratívnemu riaditeľovi Eurojustu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 140.

      (2)  Ú. v. ES L 248, 16.9.2002, s. 1.

      (3)  Ú. v. ES L 63, 6.3.2002, s. 1.

      (4)  Ú. v. ES L 357, 31.12.2002, s. 72.
   PRÍLOHA

      ODPORÚČANIA EURÓPSKEHO PARLAMENTU ZA OSTATNÉ ROKY

               Eurojust

               2006

               2007

               2008

               2009

               Výkonnosť

               nevzťahuje sa

               z dôvodu nedostatku ukazovateľov, nedostatočného merania spokojnosti užívateľov a nedostatočnej koordinácie medzi rozpočtom a pracovným programom je ťažké hodnotiť výkonnosť Eurojustu

               vyzýva Eurojust, aby informoval orgán udeľujúci absolutórium o kľúčových ukazovateľoch výkonnosti a ich prepojení s jeho cieľmi, rozpočtom a pracovnými programami

               Prenesené rozpočtové prostriedky

               zásada ročnej platnosti a zásada špecifikácie neboli dôsledne dodržané: v rozpočte dochádzalo k veľkému počtu presunov rozpočtových prostriedkov medzi rozpočtovými riadkami a v mnohých prípadoch nebola podporná dokumentácia dostatočne podrobná

               zásada ročnej platnosti nebola dôsledne dodržaná; vysoká miera prenesených rozpočtových prostriedkov a nedostatky v programovaní a monitorovaní (rozpočet: 18 900 000 EUR; rozpočtové prostriedky: 18 000 000 EUR; prenesené rozpočtové prostriedky: 5 200 000 EUR)

                           —

                           zásada ročnej platnosti nebola dôsledne dodržaná; vysoká miera rozpočtových prostriedkov, ktoré boli prenesené z predchádzajúceho rozpočtového roka a následne zrušené (1 000 000 EUR, t. j. 25 % všetkých prenesených rozpočtových prostriedkov)

                           —

                           vyzýva Komisiu, aby udržovala hotovostné zostatky Eurojustu na čo najnižšej úrovni; Eurojust trvalo disponuje vysokými hotovostnými zostatkami (december 2008: 4 612 878,47 EUR)

                           —

                           Dvor audítorov nemá pripomienky k výške prenesených a zrušených rozpočtových prostriedkov v roku 2009

                           —

                           vyzýva Eurojust, aby informoval orgán udeľujúci absolutórium o opatreniach prijatých s cieľom zabrániť prenosu rozpočtových prostriedkov, keďže takéto prenosy rozpočtových prostriedkov boli v predchádzajúcich postupoch udelenia absolutória neustálym problémom

               Metódy verejného obstarávania

               nedostatky v postupoch verejného obstarávania

               nedostatky v postupoch verejného obstarávania rovnako ako v predchádzajúcich dvoch rokoch (Eurojust predĺžil platnosť existujúcich zmlúv v rozpore s pravidlami)

               nedostatky v postupoch verejného obstarávania rovnako ako v predchádzajúcich troch rokoch: vo väčšine prípadov verejného obstarávania sa pred jeho začatím neuskutočnil odhad trhovej hodnoty; nedostatky v monitorovaní zmlúv a plánovaní verejného obstarávania; vyzýva Eurojust, aby informoval orgán udeľujúci absolutórium o pláne, ako vyriešiť túto situáciu

               víta, že Eurojust zaviedol opatrenia na odhad trhovej hodnoty príslušných produktov/služieb pred začatím postupu verejného obstarávania; domnieva sa, že táto iniciatíva je dôležitým postupom, ktorý by mali nasledovať ďalšie agentúry; okrem toho víta ročný plán verejného obstarávania Eurojustu na rok 2009, ktorý významne pomohol jeho oddeleniam a útvarom pri riadení jeho verejných obstarávaní; domnieva sa, že tieto iniciatívy zlepšujú usmerňovanie a kontrolu, ktoré vykonáva povoľujúci úradník

               Ľudské zdroje

               nevzťahuje sa

                           —

                           nedostatky v postupoch prijímania zamestnancov;

                           —

                           zníženie podielu voľných pracovných miest z 34 % na konci roka 2007 na 25 % na konci roka 2008;

                           —

                           nedostatky v plánovaní prijímania zamestnancov.

                           —

                           nedostatky v plánovaní a uplatňovaní postupov prijímania zamestnancov: 26 % pracovných miest je stále neobsadených

                           —

                           Eurojust nedodržal zásadu špecifikácie rozpočtu

                           —

                           vyzýva Eurojust, aby informoval orgán udeľujúci absolutórium o svojich nových postupoch prijímania zamestnancov

                           —

                           Dvor audítorov konštatuje nedostatky v plánovaní a uplatňovaní postupov prijímania zamestnancov (24 % pracovných miesta je stále neobsadených)

                           —

                           vyzýva Eurojust, aby vytvoril komplexný plán prijímania zamestnancov s cieľom výrazne znížiť podiel neobsadených pracovných miest, a aby o tom informoval orgán udeľujúci absolutórium

                           —

                           vyzýva Eurojust, aby znížil počet dočasných zamestnancov na počet, ktorý odporučil Útvar pre vnútorný audit

                           —

                           vyjadruje znepokojenie nad oznámením Dvora audítorov, že tri zo šiestich pracovných miest na úrovni stredného manažmentu v Eurojuste boli obsadené len prechodne zastupujúcimi zamestnancami

               Vnútorný audit

               nevzťahuje sa

               nevzťahuje sa

               vyzýva Eurojust, aby zrealizoval všetkých 26 odporúčaní Útvaru pre vnútorný audit; vyzýva Eurojust, aby bezodkladne zrealizoval tieto odporúčania týkajúce sa riadenia ľudských zdrojov: vypracovanie krátkodobého plánu na doplnenie neobsadených pracovných miest; prepracovanie organizačnej štruktúry oddelenia ľudských zdrojov; zníženie počtu dočasných zamestnancov; posilnenie postupu prijímania zamestnancov; prijatie vykonávacích pravidiel týkajúcich sa služobného postupu v zamestnaní; zaručenie nezávislosti členov výberovej komisie a zabezpečenie riadneho uplatňovania postupov verejného obstarávania

               vyzýva Eurojust, aby informoval orgán udeľujúci absolutórium o dôvodoch meškania realizácie odporúčaní, ktoré 31. decembra 2008 vydal Útvar pre vnútorný audit, a aby bezodkladne prijala opatrenia na zlepšenie postupu prijímania zamestnancov, zníženie počtu dočasných zamestnancov, reštrukturalizáciu oddelenia ľudských zdrojov, vypracovanie plánu riadenia ľudských zdrojov, posilnenie monitorovania činností v oblasti ľudských zdrojov a prehodnotenie obsahu registra výnimiek

          ---documentbreak---

               17.10.2012

               SK

               Úradný vestník Európskej únie

               L 286/268

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Eurojustu za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku Eurojustu za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Eurojustu za rozpočtový rok 2010 spolu s odpoveďami Eurojustu (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (3), a najmä na jeho článok 36,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0128/2012),

               A.

               keďže Dvor audítorov vyhlásil, že získal primeranú istotu o tom, že účtovná závierka Eurojustu za rozpočtový rok 2010 je spoľahlivá a že príslušné operácie sú zákonné a správne;

               B.

               keďže 10. mája 2011 Európsky prlament udelil administratívnemu riaditeľovi Eurojustu absolutórium za plnenie rozpočtu Eurojustu za rozpočtový rok 2009 (5) a vo svojom uznesení, ktoré bolo prílohou k rozhodnutiu o absolutóriu, okrem iného:

                           —

                           vyzval Eurojust, aby informoval orgán udeľujúci absolutórium o opatreniach prijatých s cieľom zabrániť prenosu rozpočtových prostriedkov,

                           —

                           vyjadril znepokojenie nad skutočnosťou, že Dvor audítorov opätovne zaznamenal nedostatky v plánovaní a uplatňovaní postupov prijímania zamestnancov; poukázal predovšetkým na to, že podiel neobsadených pracovných miest (24 %) je stále príliš vysoký, hoci je nižší ako v roku 2008 (26 %) a v roku 2007 (33 %),

                           —

                           vyzval Eurojust, aby prijal bezodkladné opatrenia na zlepšenie postupu prijímania zamestnancov, zníženie počtu dočasných zamestnancov, reštrukturalizáciu oddelenia ľudských zdrojov, vypracovanie plánu riadenia ľudských zdrojov, posilnenie monitorovania činností v oblasti ľudských zdrojov a prehodnotenie obsahu registra výnimiek;

               C.

               keďže rozpočet Eurojustu na rozpočtový rok 2010 predstavoval 32 300 000 EUR, čo je v porovnaní s rozpočtovým rokom 2009 zvýšenie o 14,5 %;

               D.

               keďže príspevok Únie do rozpočtu Eurojustu na rok 2010 bol vo výške 30 163 220 EUR, čo v porovnaní so sumou 24 799 400 EUR v roku 2009 (6) predstavuje nárast o 21,62 %,

      Rozpočtové a finančné hospodárenie

               1.

               na základe výročnej správy o činnosti konštatuje, že v roku 2010 Eurojust využil 97,8 % viazaných rozpočtových prostriedkov zo svojho operačného rozpočtu; konštatuje predovšetkým, že v porovnaní s rokom 2009 sa miera plnenia rozpočtu zvýšila:

                           —

                           o 18,6 % v rámci hlavy 1 (Výdavky na zamestnancov),

                           —

                           o 6 % v rámci hlavy 2 (Administratívne výdavky),

                           —

                           o 34 % v rámci hlavy 3 (Operačné výdavky);

               2.

               berie na vedomie, že Komisia udelila Eurojustu prostriedky vo výške 2 159 000 EUR na účasť v programoch v oblasti trestnej justície (spoločné vyšetrovacie tímy) a že v roku 2010 získal Eurojust 95 % tejto sumy;

      Presuny a prenos rozpočtových prostriedkov

               3.

               na základe výročnej správy o činnosti vyvodzuje, že v roku 2010 bolo uskutočnených šesť presunov rozpočtových prostriedkov;

               4.

               na základe výročnej správy o činnosti zisťuje, že automatické prenosy viazaných rozpočtových prostriedkov (s výnimkou grantov) sa zvýšili zo 16 % v roku 2009 na 20 % v roku 2010, pričom v roku 2010 dosiahli celkovú výšku 6 100 000 EUR;

               5.

               vyzval Eurojust, aby informoval orgán udeľujúci absolutórium o opatreniach prijatých s cieľom zabrániť prenosu rozpočtových prostriedkov; je znepokojený predovšetkým nadmerným objemom prenesených rozpočtových prostriedkov z hlavy III vo výške 38 % celkového rozpočtu hlavy III a zdôrazňuje, že Dvor audítorov už niekoľko rokov upozorňuje na tento nedostatok;

               6.

               vyjadruje poľutovanie nad vysokou úrovňou operačných výdavkov prenesených do roku 2011; berie na vedomie odpoveď Eurojustu, že to bolo najmä z dôvodu projektu prehodnotenia organizačnej štruktúry, novej počítačovej infraštruktúry a nákladov spojených so spracovaním údajov; víta opatrenia, ktoré má Eurojust prijať v roku 2012, najmä vypracovanie osobitných plánov verejného obstarávania pre každé oddelenie; vyzýva Eurojust, aby tieto opatrenia bezodkladne realizoval; víta ubezpečenie, že potrebné povolenia a záväzky v súvislosti s verejným obstarávaním budú udelené čo najskôr počas roka, a vyzýva Eurojust, aby toto ubezpečenie dodržal;

      Metódy verejného obstarávania

               7.

               na základe výročnej správy o činnosti berie na vedomie, že v roku 2010 bolo ukončených deväť verejných súťaží, sedem rokovacích konaní, tri medziinštitucionálne postupy a jeden spoločný postup s medzinárodnou organizáciou, ktorých výsledkom bolo 29 nových zmlúv;

               8.

               berie na vedomie pripomienky Dvora audítorov, že v jednom prípade hodnotiaci výbor neuplatnil váhu výberových kritérií uverejnených v súťažných podkladoch; vyzýva preto Eurojust, aby zabránil ďalším podobným chybám a zabezpečil, aby sa dodržiavali normy kvality postupov verejného obstarávania;

      Register výnimiek

               9.

               na základe výročnej správy o činnosti vyvodzuje, že v roku 2010 sa do registra výnimiek zapísalo šesť nových rozhodnutí o výnimkách, z ktorých štyri sa týkali rozpočtu, financií a verejného obstarávania a dve sa týkali ľudských zdrojov;

               10.

               konštatuje predovšetkým, že štyri výnimky v oblasti rozpočtu, financií a verejného obstarávania sa týkali:

                           —

                           delegovania právomoci vykonávať presuny v súlade s článkom 23 ods. 1 nariadenia o rozpočtových pravidlách Eurojustu,

                           —

                           článku 75 nariadenia o rozpočtových pravidlách Eurojustu a udelenia grantu Eurojustu Európskej justičnej sieti a uplynutia platnosti výnimky 31. decembra 2010,

                           —

                           predĺženia zmluvy, ktorá už mala byť ukončená, čo vyústilo 27. decembra 2010 do podpísania novej zmluvy po ukončení postupu verejného obstarávania,

                           —

                           zvýšenia sumy vyčlenenej na základe rozhodnutia o udelení grantu z roku 2008 (v roku 2008);

                     vyzýva Eurojust, aby informoval orgán udeľujúci absolutórium o stave dvoch výnimiek, ktoré neboli koncom roka 2010 ešte stále uzatvorené;

               11.

               konštatuje, že pokiaľ ide o ľudské zdroje, uvedené dve výnimky sa týkali:

                           —

                           predĺženia zmluvy jednému pracovníkovi, vďaka čomu tento zamestnanec naďalej dočasne zastával miesto vedúceho oddelenia,

                           —

                           dočasného preloženia jedného pracovníka v záujme oddelenia v súlade s článkom 7 služobného poriadku;

                     berie na vedomie oznámenie Eurojustu, že tieto dve situácie sa skončili 15. októbra 2010;

      Ľudské zdroje

               12.

               vyjadruje znepokojenie nad skutočnosťou, že Dvor audítorov opätovne zistil nedostatky v uplatňovaní postupov prijímania zamestnancov; poukazuje predovšetkým na to, že podiel neobsadených pracovných miest (13 %) je stále vysoký, hoci je nižší ako v roku 2009 (24 %), v roku 2008 (26 %) a v roku 2007 (33 %); vyzýva preto Eurojust, aby vytvoril komplexný plán prijímania zamestnancov s cieľom výrazne znížiť podiel neobsadených pracovných miest a aby o tom informoval orgán udeľujúci absolutórium;

               13.

               berie na vedomie pripomienky Dvora audítorov, že napriek tomu, že zamestnancov nemožno prijímať na základe rezervného zoznamu, ktorému skončila platnosť, v roku 2010 bol prijatý úradník z rezervného zoznamu, ktorého platnosť skončila v januári 2009 a ktorého predĺženie nebolo schválené; vyzýva Eurojust, aby zabezpečil, že všetky rozhodnutia týkajúce sa prijímania zamestnancov budú riadne zdokumentované, aby sa podobná situácia už v budúcnosti neopakovala;

               14.

               vyjadruje poľutovanie nad touto skutočnosťou a vyzýva Eurojust, aby úzko sledoval platnosť všetkých rezervných zoznamov na účely prijímania zamestnancov a zabránil tak takýmto chybám v budúcnosti; víta odpoveď Eurojustu, že kandidáti z rezervných zoznamov budú prijatí len po overení vhodnosti vymenovania jednotlivých kandidátov;

               15.

               vyzýva Eurojust, aby upustil od týchto praktík a dodržiaval pravidlá prijímania zamestnancov;

               16.

               vyjadruje poľutovanie nad skutočnosťou, že hodnotiaci výbor neuplatnil váhu výberových kritérií uverejnených v súťažných podkladoch; víta informácie Eurojustu o tom, že boli prijaté opatrenia zahŕňajúce predkladanie úplnej dokumentácie týkajúcej sa vecného a obchodného hodnotenia pre každé verejné obstarávanie administratívnemu riaditeľovi pred tým, ako sa udelia akékoľvek zákazky; víta záväzok Eurojustu usporadúvať spravodlivé, transparentné a presné verejné obstarávanie, ktoré bude prispievať k finančnej vierohodnosti organizácie, a vyzýva Eurojust, aby prijala opatrenia s cieľom zabezpečiť, že svoj záväzok splní;

      Výkonnosť

      Preskúmanie organizačnej štruktúry

               17.

               na základe výročnej správy o činnosti konštatuje, že preskúmanie organizačnej štruktúry, ktoré sa začalo v roku 2009, pokračovalo v roku 2010 a že bol vypracovaný návrh viacročného plánu v oblasti zamestnaneckej politiky na obdobie rokov 2012 až 2014 a plány stavu zamestnancov na roky 2011 a 2012; takisto berie na vedomie, že koncom roka 2010 predložila poradenská služba podrobný plán realizačnej fáze, o ktorom napokon diskutovalo a ktoré schválilo kolégium Eurojustu;

      Finančné výkazníctvo a analýzy

               18.

               berie na vedomie vyhlásenie vo výročnej správe o činnosti Eurojustu, že jeho oddelenie pre rozpočet, financie a verejné obstarávanie zaviedli zdokonalenú metódu finančného výkazníctva a analýz na úrovni oddelenia; predpokladá, že vedúci oddelení teraz dostávajú úplné informácie o svojich výdavkoch a záväzkoch podľa rozpočtových riadkov a že tieto informácie sa zverejňujú mesačne a štvrťročne, pričom umožňujú porovnanie s rozpočtom na príslušný rok a na predchádzajúci rok, a to podľa jednotlivých mesiacov a v súhrnnej podobe;

               19.

               zastáva názor, že dôsledné uplatňovanie tejto metódy by malo viesť k zlepšeniu rozpočtového a finančného hospodárenia; vyzýva Eurojust, aby informoval orgán udeľujúci absolutórium o konkrétnych výsledkoch v súvislosti s uplatňovaním tejto metódy;

      Rozsah zodpovednosti administratívneho riaditeľa

               20.

               pripomína, že administratívny riaditeľ Eurojustu sa zodpovedá orgánu udeľujúcemu absolutórium za plnenie rozpočtu na strane príjmov a na strane výdavkov a je zodpovedný za zavedenie organizačnej štruktúry a interných systémov a postupov hospodárenia a kontroly potrebných pre zostavenie konečnej účtovnej závierky, ktorá neobsahuje významné nesprávnosti, a za zabezpečenie zákonnosti a správnosti príslušných operácií;

               21.

               berie však na vedomie pripomienku Dvora audítorov, že administratívny riaditeľ sa de facto nezodpovedá za väčšinu každodenných riadiacich rozhodnutí, ktoré prijíma kolégium Eurojustu na základe príslušných ustanovení zakladajúceho rozhodnutia 2002/187/SVV; vyzýva Eurojust, aby sa touto anomáliou zaoberal a aby ju prehodnotil čo najskôr; upozorňuje, že v prípade pretrvávania nejasností by plánované nové nariadenie týkajúce sa Eurojustu malo tento štrukturálny nedostatok riešiť;

               22.

               na základe vyhlásenia Eurojustu konštatuje, že jeho kolégium nemá prostriedky na to, aby predefinovalo príslušné úlohy a rozsah zodpovednosti administratívneho riaditeľa a kolégia s cieľom vyriešiť problém prekrývania zodpovedností, ale uvádza, že boli zavedené opatrenia s cieľom zabezpečiť, aby administratívny riaditeľ mohol konať v súlade s rozsahom svojej zodpovednosti;

      Ročný pracovný program

               23.

               zdôrazňuje dôležitosť prepojenia ukazovateľov Eurojustu s jeho cieľmi, rozpočtom a ročným pracovným programom s cieľom umožniť zainteresovaným stranám zhodnotiť výkonnosť Eurojustu; naliehavo preto žiada Eurojust, aby informoval orgán udeľujúci absolutórium o kľúčových ukazovateľoch, ktoré stanovil, a ich prepojení s jeho cieľmi, rozpočtom a ročným pracovným programom;

               24.

               domnieva sa, že vnútorný postup Eurojustu, ktorý používa pri vypracovávaní svojho ročného pracovného programu, má veľký vplyv na spoľahlivosť informácií, ktoré Eurojust poskytuje zainteresovaným stranám a orgánu udeľujúcemu absolutórium; naliehavo preto žiada Eurojust, aby zabezpečil konzistentnosť svojho plánovania, primerané postupy a usmernenia a dostatočnú dokumentáciu na vypracovanie ročného pracovného programu s cieľom poskytnúť informácie o všetkých uskutočnených činnostiach a zdrojoch, ktoré sa majú vyčleniť na jednotlivé činnosti;

               25.

               vyjadruje znepokojenie nad tým, že zodpovednosť za prípravu a prijímanie ročného pracovného programu nie je uvedená v zakladajúcom rozhodnutí 2002/187/SVV; domnieva sa, že to môže viesť k nejasnostiam a chýbajúcej osobnej zodpovednosti za prípravu a prijímanie ročného pracovného programu; vyzýva preto Eurojust, aby urýchlene vyriešil tento nedostatok a informoval orgán udeľujúci absolutórium o prijatých opatreniach;

               26.

               naliehavo žiada Eurojust, aby prijal opatrenia s cieľom zabezpečiť, aby sa nespochybňoval právny základ pre plnenie jeho rozpočtu a aby bol jeho ročný pracovný program úplný a obsahoval všetky požadované informácie (informácie o všetkých činnostiach, ktoré vykonáva Eurojust, a zdrojoch, ktoré sa majú vyčleniť na jednotlivé činnosti);

               27.

               takisto vyzýva Eurojust, aby vypracoval viacročný strategický plán v oblasti IT na podporu operačných aj podporných činností;

      Vnútorný audit

               28.

               berie na vedomie, že 12 „veľmi dôležitých“ odporúčaní Útvaru pre vnútorný audit sa stále nezrealizovalo, a to vrátane dvoch odporúčaní, o ktorých Eurojust informoval, že boli zrealizované; vyzýva Útvar pre vnútorný audit, aby objasnil aktuálne štádium ich uskutočňovania;

               29.

               konštatuje, že realizácia ôsmych „veľmi dôležitých“ odporúčaní bude meškať oproti dátumu, ktorý si Eurojust stanovil vo svojom pôvodnom akčnom pláne; poznamenáva, že šesť z týchto odporúčaní je oneskorených o vyše 12 mesiacov a týkajú sa:

                           —

                           prehodnotenia obsahu registra výnimiek a súvisiacich nápravných opatrení,

                           —

                           vypracovania plánu riadenia ľudských zdrojov,

                           —

                           posilnenia monitorovania činností v oblasti ľudských zdrojov,

                           —

                           zníženia počtu dočasných zamestnancov,

                           —

                           prepracovania organizačnej štruktúry oddelenia ľudských zdrojov,

                           —

                           zavedenia integrovaného nástroja IT v oblasti ľudských zdrojov;

               30.

               naliehavo vyzýva Eurojust, aby náležite zohľadnil odporúčania vydané Útvarom pre vnútorný audit a informoval orgán udeľujúci absolutórium o opatreniach prijatých v tejto súvislosti;

               31.

               upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

               32.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (7) o výkonnosti, finančnom hospodárení a kontrole agentúr.

      (1)  Ú. v. EÚ C 366, 15.12.2011, s. 140.

      (2)  Ú. v. ES L 248, 16.9.2002, s. 1.

      (3)  Ú. v. ES L 63, 6.3.2002, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 250, 27.9.2011, s. 215.

      (6)  Ú. v. EÚ L 64, 12.3.2010, s. 1052.

      (7)  Prijaté, texty, P7_TA(2012)0164 (pozri stranu 388 tohto úradného vestníka).


title: 2010/126/CFSP: Rozhodnutie Rady 2010/126/SZBP z  1. marca 2010 , ktorým sa mení a dopĺňa spoločná pozícia 2009/138/SZBP o reštriktívnych opatreniach voči Somálsku

text:
               2.3.2010

               SK

               Úradný vestník Európskej únie

               L 51/18

         ROZHODNUTIE RADY 2010/126/SZBP
   z 1. marca 2010,
   ktorým sa mení a dopĺňa spoločná pozícia 2009/138/SZBP o reštriktívnych opatreniach voči Somálsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 10. decembra 2002 prijala na základe rezolúcií Bezpečnostnej rady Organizácie Spojených národov (rezolúcia BR OSN) 733 (1992), 1356 (2001) a 1452 (2002) súvisiacich so zbrojným embargom proti Somálsku spoločnú pozíciu 2002/960/SZBP, ktorá sa týka obmedzujúcich opatrení proti Somálsku (1).

               (2)

               Rada 16. februára 2009 prijala spoločnú pozíciu 2009/138/SZBP (2), ktorou sa vykonáva rezolúcia BR OSN 1844 (2008), ktorou sa zaviedli reštriktívne opatrenia voči tým, ktorí sa snažia zabrániť mierovému politickému procesu alebo blokovať ho, alebo tým, ktorí násilím ohrozujú dočasné federálne inštitúcie (TFI) Somálska alebo misiu Africkej únie v Somálsku (AMISOM), alebo vykonávajú činnosti, ktoré ohrozujú stabilitu Somálska alebo tohto regiónu.

               (3)

               Bezpečnostná rada Organizácie Spojených národov 23.decembra 2009 prijala rezolúciu BR OSN 1907 (2009), ktorou sa všetky štáty vyzývajú, aby v súlade so svojimi vnútroštátnymi orgánmi, právnymi predpismi a medzinárodným právom skontrolovali každý náklad zo Somálska alebo doň na svojom území vrátane morských prístavov a letísk, ak má dotknutý štát informácie, ktoré ho vedú k dôvodnému podozreniu, že náklad obsahuje položky, ktorých dodávky, predaj, presun alebo vývoz je zakázaný podľa všeobecného a úplného zbrojného embarga zavedeného na základe bodu 5 rezolúcie BR OSN 733 (1992) a upresneného a zmeneného a doplneného ďalšími rezolúciami.

               (4)

               Spoločná pozícia 2009/138/SZBP by sa mala zodpovedajúcim spôsobom zmeniť a doplniť.

               (5)

               Na vykonanie určitých opatrení je potrebná ďalšia činnosť Únie,

         PRIJALA TOTO ROZHODNUTIE:
   Článok 1
   Spoločná pozícia 2009/138/SZBP sa týmto mení a dopĺňa takto:
   Vkladá sa tento článok:

      „Článok 3a
      1.   Členské štáty skontrolujú v súlade so svojimi vnútroštátnymi orgánmi, právnymi predpismi a medzinárodným právom každý náklad zo Somálska alebo do neho na svojom území vrátane svojich morských prístavov a letísk, ak majú informácie, ktoré ich vedú k dôvodnému podozreniu, že náklad obsahuje položky, ktorých dodávky, predaj, presun alebo vývoz je podľa článku 3 zakázaný.
      2.   Lietadlá a plavidlá prepravujúce náklad do Somálska a z neho podliehajú požiadavke poskytovania dodatočných informácií pred príchodom alebo odchodom o všetkých tovaroch, ktoré sa prepravujú do členského štátu alebo z neho.
      3.   Ak členské štáty zistia položky, ktorých dodávky, predaj, presun alebo vývoz je podľa článku 3 zakázaný, zadržia a zlikvidujú ich (buď ich zničením alebo znefunkčnením).“

   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 1. marca 2010

            Za Radu

            predseda

         D. LÓPEZ GARRIDO

      (1)  Ú. v. ES L 334, 11.12.2002, s. 1.

      (2)  Ú. v. EÚ L 46, 17.2.2009, s. 73.


title: 2014/784/EÚ: Rozhodnutie Rady zo 7. novembra 2014 o pozícii, ktorá sa má prijať v mene Európskej únie v Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd (rozpočtové položky 02 03 01 a 12 02 01)

text:
               13.11.2014

               SK

               Úradný vestník Európskej únie

               L 328/41

         ROZHODNUTIE RADY
   zo 7. novembra 2014
   o pozícii, ktorá sa má prijať v mene Európskej únie v Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd (rozpočtové položky 02 03 01 a 12 02 01)

      (2014/784/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 k tejto dohode.

               (3)

               Protokol 31 k Dohode o EHP obsahuje ustanovenia a opatrenia týkajúce sa spolupráce v špecifických oblastiach mimo štyroch slobôd.

               (4)

               Je vhodné pokračovať v spolupráci zmluvných strán Dohody o EHP v rámci činností financovaných zo všeobecného rozpočtu Únie, pokiaľ ide o „Fungovanie a rozvoj vnútorného trhu najmä v oblastiach oznamovania, vydávania osvedčení a odvetvovej aproximácie“ a „Budovanie a rozvoj vnútorného trhu“.

               (5)

               Je vhodné, aby v súlade s článkom 1 ods. 8 Protokolu 32 k Dohode o EHP pokračovala spolupráca medzi zmluvnými stranami aj po 31. decembri 2013 bez ohľadu na to, kedy bude prijaté rozhodnutie Spoločného výboru EHP, ktoré je pripojené k tomuto rozhodnutiu, alebo či bude po 10. júli 2014 oznámené splnenie prípadných ústavných požiadaviek nevyhnutných pre prijatie tohto rozhodnutia Spoločného výboru EHP.

               (6)

               Subjekty usadené v štátoch EZVO by mali mať právo zúčastňovať sa na činnostiach, ktoré sa začali pred nadobudnutím účinnosti rozhodnutia Spoločného výboru EHP pripojeného k tomuto rozhodnutiu. Náklady na takéto činnosti, ktorých vykonávanie sa začalo po 1. januári 2014, možno považovať za oprávnené za rovnakých podmienok ako náklady, ktoré vznikli subjektom usadeným v členských štátoch Únie za predpokladu, že rozhodnutie Spoločného výboru EHP nadobudne účinnosť pred koncom príslušnej akcie.

               (7)

               Protokol 31 k Dohode o EHP by sa preto mal zmeniť tak, aby umožňoval túto rozšírenú spoluprácu aj po 31. decembri 2013.

               (8)

               Pozícia Únie v Spoločnom výbore EHP by mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Európskej únie v Spoločnom výbore EHP k navrhovanej zmene Protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 7. novembra 2014

            Za Radu

            predseda

         P. C. PADOAN

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      NÁVRH
      ROZHODNUTIE SPOLOČNÉHO VÝBORU EHP č. …/2014
      z …,
      ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
      keďže:

                  (1)

                  Je vhodné pokračovať v spolupráci zmluvných strán Dohody o EHP na činnostiach Únie financovaných zo všeobecného rozpočtu Európskej únie v oblasti budovania, fungovania a rozvoja vnútorného trhu.

                  (2)

                  Je vhodné, aby táto spolupráca pokračovala aj po 31. decembri 2013 bez ohľadu na to, kedy bude toto rozhodnutie prijaté alebo či bude po 10. júli 2014 oznámené splnenie prípadných ústavných požiadaviek nevyhnutných pre prijatie tohto rozhodnutia.

                  (3)

                  Subjekty usadené v štátoch EZVO by mali mať právo zúčastňovať sa na činnostiach, ktoré sa začali pred nadobudnutím účinnosti rozhodnutia Spoločného výboru EHP pripojeného k tomuto rozhodnutiu. Náklady na takéto činnosti, ktorých vykonávanie sa začalo po 1. januári 2014, možno považovať za oprávnené za rovnakých podmienok ako náklady, ktoré vznikli subjektom usadeným v členských štátoch EÚ za predpokladu, že toto rozhodnutie nadobudne účinnosť pred koncom príslušnej akcie.

                  (4)

                  Protokol 31 k Dohode o EHP by sa preto mal zmeniť tak, aby umožňoval pokračovanie tejto rozšírenej spolupráce po 31. decembri 2013,

            PRIJAL TOTO ROZHODNUTIE:
      Článok 1
      Článok 7 Protokolu 31 k Dohode o EHP sa mení takto:

                  1.

                  Za odsek 8 sa vkladá tento odsek:
                  „9.   Štáty EZVO sa od 1. januára 2014 podieľajú na činnostiach Únie týkajúcich sa nasledujúcich rozpočtových položiek vo všeobecnom rozpočte Európskej únie na finančný rok 2014:

                              —

                                 rozpočtová položka 02 03 01: ‚Fungovanie a rozvoj vnútorného trhu najmä v oblastiach oznamovania, vydávania osvedčení a odvetvovej aproximácie‘,

                              —

                                 rozpočtová položka 12 02 01: ‚Budovanie a rozvoj vnútorného trhu‘.

                        Náklady vzniknuté pri činnostiach, ktorých vykonávanie sa začne po 1. januári 2014, sa môžu považovať za oprávnené od začiatku akcie podľa dohody o grante alebo rozhodnutia o grante za predpokladu, že rozhodnutie Spoločného výboru EHP č. …/2014 z … nadobudne účinnosť pred skončením príslušnej akcie.“

                  2.

                  Slová „odsekoch 5, 6, 7 a 8“ v odsekoch 3 a 4 sa nahrádzajú slovami „odsekoch 5 až 9“.

            Článok 2
      Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (1).
      Uplatňuje sa od 1. januára 2014.
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               tajomníci

               Spoločného výboru EHP

         (1)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Politického a bezpečnostného výboru EUPM/1/2008 z  24. októbra 2008 o vymenovaní veliteľa policajnej misie/policajného komisára misie Európskej únie (EUPM) v Bosne a Hercegovine

text:
               7.11.2008

               SK

               Úradný vestník Európskej únie

               L 298/30

      ROZHODNUTIE POLITICKÉHO A BEZPEČNOSTNÉHO VÝBORU EUPM/1/2008
   z 24. októbra 2008
   o vymenovaní veliteľa policajnej misie/policajného komisára misie Európskej únie (EUPM) v Bosne a Hercegovine
   (2008/835/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 tretí odsek,
   so zreteľom na jednotnú akciu Rady 2007/749/SZBP z 19. novembra 2007 o misii Európskej únie (EUPM) v Bosne a Hercegovine (1), a najmä na jej článok 10 ods. 1,
   keďže:

               (1)

               Podľa článku 10 ods. 1 jednotnej akcie 2007/749/SZBP je Politický a bezpečnostný výbor (PBV) splnomocnený v súlade s článkom 25 zmluvy prijímať primerané rozhodnutia vrátane rozhodnutia o vymenovaní veliteľa misie/policajného komisára.

               (2)

               Generálny tajomník/vysoký predstaviteľ navrhol PBV vymenovať za veliteľa misie EUPM pána Stefana FELLERa,

         PRIJAL TOTO ROZHODNUTIE:
   Článok 1
   Pán Stefan FELLER sa vymenúva za veliteľa policajnej misie/policajného komisára misie Európskej únie (EUPM) v Bosne a Hercegovine od 1. novembra 2008.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do 31. decembra 2009.

      V Bruseli 24. októbra 2008

            Za Politický a bezpečnostný výbor

            predsednička

         C. ROGER

      (1)  Ú. v. EÚ L 303, 21.11.2007, s. 40.


title: Rozhodnutie Rady zo 16. decembra 2002 o podpísaní, v mene spoločenstva, a dočasnom uplatňovaní Dohody medzi Európskym spoločenstvom a Kambodžským kráľovstvom o obchode s textilnými výrobkami, parafovanej v Phnom Penh 18. októbra 2002

text:
Dôležité právne oznámenie

|

32002D1000

Úradný vestník L 349 , 24/12/2002 S. 0066 - 0066

		Rozhodnutie Radyzo 16. decembra 2002o podpísaní, v mene spoločenstva, a dočasnom uplatňovaní Dohody medzi Európskym spoločenstvom a Kambodžským kráľovstvom o obchode s textilnými výrobkami, parafovanej v Phnom Penh 18. októbra 2002(2002/1000/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 113 spolu s prvou vetou prvého pododseku článku 300 ods. 2,so zreteľom na návrh Komisie,keďže:(1) na základe rokovaní dospela Komisia v mene spoločenstva k Dohode o obchode s textilnými výrobkami s Kambodžským kráľovstvom;(2) dohoda bola parafovaná 18. októbra 2002;(3) je vhodné, aby sa dohoda dočasne uplatňovala od 1. januára 2003 pred ukončením príslušných postupov na jej formálne uzatvorenie, na základe reciprocity;(4) na základe jej možného uzatvorenia neskôr, by sa dohoda mala v mene spoločenstva podpísať,SA ROZHODLA TAKTO:Článok 1Týmto sa schvaľuje podpísanie Dohody medzi Európskym spoločenstvom a Kambodžským kráľovstvom o obchode s textilnými výrobkami v mene spoločenstva, na základe rozhodnutia Rady, ktoré sa týka uzatvorenia uvedenej dohody.Znenie dohody sa pripája k tomuto rozhodnutiu.Článok 2Týmto je predseda Rady oprávnený vymenovať osoby splnomocnené podpísať dohodu v mene spoločenstva na základe jej uzatvorenia.Článok 3Na základe reciprocity sa bude dohoda dočasne uplatňovať od 1. januára 2003 pred ukončením postupov na jej uzatvorenie.V Bruseli 16. decembra 2002Za RadupredsedaM. Fischer Boel--------------------------------------------------


title: 2005/622/ES: Rozhodnutie Komisie z 5. augusta 2005, ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu plochých valcovaných výrobkov s orientovanými zrnami z kremíkovo-elektrickej ocele s pôvodom v Spojených štátoch amerických a Rusku

text:
               27.8.2005

               SK

               Úradný vestník Európskej únie

               L 223/42

      ROZHODNUTIE KOMISIE

   z 5. augusta 2005,
   ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu plochých valcovaných výrobkov s orientovanými zrnami z kremíkovo-elektrickej ocele s pôvodom v Spojených štátoch amerických a Rusku
   (2005/622/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1)(ďalej len „základné nariadenie“), najmä na jeho články 8 a 9,
   po porade s poradným výborom,
   keďže:
   A.   POSTUP

               (1)

               Dňa 28. mája 2004 oznámila Komisia prostredníctvom oznámenia (ďalej len „oznámenie o začatí“) uverejneného v Úradnom vestníku Európskej únie
                   (2) začatie antidumpingového konania týkajúceho sa dovozu plochých valcovaných výrobkov s orientovanými zrnami z kremíkovo-elektrickej ocele s pôvodom v Spojených štátoch amerických (ďalej len „USA“) a Rusku do Spoločenstva a začatie predbežného preskúmania antidumpingového cla na dovoz určitých elektroplechov s orientovanými zrnami so šírkou viac ako 500 mm s pôvodom v Rusku.

               (2)

               Vzhľadom na potrebu ďalšieho skúmania určitých aspektov prešetrovania a tiež kvôli súvisu s uvedeným predbežným preskúmaním sa rozhodlo o pokračovaní prešetrovania bez uloženia dočasných opatrení.

               (3)

               Komisia preto následne pokračovala v prešetrovaní dumpingu, ujmy a záujmu Spoločenstva a konečné zistenia a závery tohto prešetrovania sú uvedené v nariadení Rady (ES) č. 1371/2005 (3) o uložení konečných antidumpingových ciel na dovoz plochých valcovaných výrobkov s orientovanými zrnami z kremíkovo-elektrickej ocele s pôvodom v Spojených štátov amerických a Rusku (ďalej len „konečné nariadenie“).

               (4)

               Prešetrovanie potvrdilo dočasné zistenia poškodzujúceho dumpingu vo vzťahu k dovozu príslušného výrobku s pôvodom v Rusku a USA.

         B.   ZÁVÄZOK

               (5)

               Po zverejnení konečných zistení jeden spolupracujúci vyvážajúci výrobca v Rusku (Novolipetsk Iron & Steel Corporation) a jeden v USA (AK Steel Corporation) ponúkli cenový záväzok v súlade s článkom 8 ods. 1 základného nariadenia. V rámci tohto záväzku ponúkli príslušní vyvážajúci výrobcovia, že budú príslušný výrobok predávať na úrovniach cien alebo nad úrovňami cien, ktoré odstraňujú poškodzujúci vplyv dumpingu.

               (6)

               Tieto spoločnosti budú tiež Komisii poskytovať pravidelné a podrobné informácie týkajúce sa svojho vývozu do Spoločenstva, čo Komisii umožní záväzok účinne monitorovať. Navyše je štruktúra predaja týchto spoločností taká, že Komisia považuje riziko obchádzania tohto záväzku za obmedzené.

               (7)

               Vzhľadom na to sa tento záväzok považuje za prijateľný.

               (8)

               Aby Komisia mohla účinne monitorovať dodržiavanie záväzku spoločnosťou, pri predkladaní žiadosti o prepustenie do voľného obehu v súlade so záväzkom príslušnému colnému orgánu bude oslobodenie od cla podmienené predložením obchodnej faktúry obsahujúcej minimálne údaje uvedené v prílohe k nariadeniu (ES) č. 1371/2005. Tento rozsah informácií je takisto potrebný na to, aby sa colné orgány mohli s dostatočnou presnosťou ubezpečiť o tom, že náklad zodpovedá obchodným dokladom. Ak takáto faktúra nebude predložená, alebo nebude zodpovedať výrobku predloženému colnému úradu, bude ako náhrada splatná primeraná čiastka antidumpingového cla.

               (9)

               V prípade porušenia alebo odvolania záväzku alebo v prípade podozrenia z porušenia sa môže podľa článku 8 ods. 9 a ods. 10 základného nariadenia uložiť antidumpingové clo,

         ROZHODLA TAKTO:
   Článok 1
   Záväzok ponúknutý ďalej uvedenými výrobcami v súvislosti s týmto antidumpingovým konaním týkajúcim sa dovozu plochých valcovaných výrobkov s orientovanými zrnami z kremíkovo-elektrickej ocele s pôvodom v Spojených štátoch amerických a Rusku sa týmto prijíma.

               Krajina

               Spoločnosť

               Doplnkový kód TARIC

               Rusko

               Vyrobený a predávaný spoločnosťou Novolipetsk Iron & Steel Corporation (NLMK) - 2, Metallurgov sq., Lipetsk —
               alebo
               vyrobený spoločnosťou Novolipetsk Iron & Steel Corporation (NLMK) - 2, Metallurgov sq., Lipetsk - a predávaný spoločnosťou Stinol AG - Lugano, Switzerland, prvému nezávislému zákazníkovi v Spoločenstve, ktorý koná ako dovozca

               A674

               USA

               Vyrobený spoločnosťou AK Steel Corporation - 703, Curtis Street, Middletown, Ohio —
               alebo
               vyrobený spoločnosťou AK Steel Corporation - 703, Curtis Street, Middletown, Ohio — a predávaný spoločnosťou AK Steel BV — Oosterhout, The Netherlands, prvému nezávislému zákazníkovi v Spoločenstve, ktorý koná ako dovozca.

               A673

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 5. augusta 2005

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 461/2004 (Ú. v. EÚ L 77, 13.3.2004, s. 12).

      (2)  Ú. v. EÚ C 144, 28.5.2004, s. 2.

      (3)  Pozri stranu 1 tohto úradného vestníka.